24.7.2023 г.
BG
Официален вестник на Европейския съюз
L 185/9
(12)
Инструментът ще бъде съгласуван със съществуващите съвместно изпълнявани инициативи на Съюза в областта на отбраната, като например Европейския фонд за отбрана, предложения АУЕОПСОП, както и с ЕМПМ, и ще доведе до полезни взаимодействия с други програми на Съюза.
Той е напълно съгласуван с амбициозните цели, заложени в Стратегическия компас.
(13)
Регламент (ЕС, Евратом) 2018/1046 на Европейския парламент и на Съвета (3) (наричан по-нататък „Финансовият регламент“) следва да се прилага за Инструмента, освен ако не бъде посочено друго.
(14)
В съответствие с член 193, параграф 2 от Финансовия регламент безвъзмездни средства могат да бъдат предоставени за действие, което вече е започнало, ако заявителят може да обоснове необходимостта от започване на действието преди подписването на споразумението за предоставяне на безвъзмездни средства.
Разходите, направени преди датата на подаване на заявлението за безвъзмездни средства, обаче не са допустими, освен в надлежно обосновани изключителни случаи.
За да се отговори на призива на Съвета от 20 март 2023 г. за ускорено доставяне на отбранителни продукти от интерес, в решението за финансиране следва да бъде възможно да се предвиди финансов принос в действия, които обхващат период с начало посочената дата.
(15)
С настоящия регламент се определя финансов пакет за цялата продължителност Инструмента, който представлява основна референтна сума — по смисъла на точка 18 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси (4), за Европейския парламент и за Съвета в рамките на годишната бюджетна процедура.
(16)
Възможностите, предвидени в член 73, параграф 4 от Регламент (ЕС) 2021/1060 на Европейския парламент и на Съвета (5), могат да се прилагат, при условие че проектът е съобразен с правилата в посочения регламент и с обхвата на Европейския фонд за регионално развитие и Европейски социален фонд плюс, както е посочено съответно в регламенти (ЕС) 2021/1058 (6) и (ЕС) 2021/1057 (7)на Европейския парламент и на Съвета.
В съответствие с член 24 от Регламент (ЕС) 2021/1060 Комисията разглежда изменените програми, представени от държавата членка, и да направи коментари в срок от два месеца от представянето на изменената програма.
Предвид неотложния характер на ситуацията Комисията следва да се стреми да приключи без ненужно забавяне оценката на изменените национални програми.
(17)
Когато предлагат изменени или нови планове за възстановяване и устойчивост в съответствие с член 21 от Регламент (ЕС) 2021/241 на Европейския парламент и на Съвета (8), държавите членки следва да могат да предлагат мерки, които допринасят и за постигането на целите на настоящия Инструмент в съответствие с целите и изискванията, установени от Решение (ЕС, Евратом) 2020/2053на Съвета (9), Регламент (ЕС) 2020/2094 на Съвета (10) и Регламент
(3) Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (OB L 193, 30.7.2018 г., стр. 1).
(4) ОВ L 433 I, 22.12.2020 г., стр. 28. (5) Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (OB L 231, 30.6.2021 г., стр. 159).
(6) Регламент (ЕС) 2021/1058 на Европейския парламент и на Съвета от 24 юни 2021 г. относно Европейския фонд за регионално развитие и относно Кохезионния фонд (OB L 231, 30.6.2021 г., стр. 60).
(7) Регламент (ЕС) 2021/1057 на Европейския парламент и на Съвета от 24 юни 2021 г. за създаване на Европейския социален фонд плюс (ЕСФ+) и за отмяна на Регламент (ЕС) No 1296/2013 (OB L 231, 30.6.2021 г., стр. 21).
(8) Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост (ОВ L 57, 18.2.2021 г., стр. 17).
(9) Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом (OB L 424, 15.12.2020 г., стр. 1).
(10) Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19 (ОВ L 433 I, 22.12.2020 г., стр. 23).